Държавен вестник, бр. 101, 2009 г., стр. 73

БРОЙ  101	
Д Ъ Р Ж А В Е Н  В Е С Т Н И К 	
СТР.  73  
193) В член 208, в края се добавя следното 
изречение: „Ако Комисията не представи пред­
ложение, тя информира Съвета за причините.“
194) В член 209 думите „след получаване 
на становището на“ се заменят с думите „след 
консултация с“. 
195) Член 210 се заменя със следния текст:
„Член 210
Съветът определя размера на трудовите 
възнаграждения, обезщетенията и пенсиите на 
председателя на Европейския съвет, на председа­
теля на Комисията, на върховния представител 
на Съюза по въпросите на външните работи 
и политиката на сигурност, на членовете на 
Комисията, на председателите, членовете и 
секретарите на Съда на Европейския съюз, 
както и на генералния секретар на Съвета. 
Той определя освен това размера на всички 
обезщетения, представляващи възнаграждение.“
КОМИСИЯ
196) Член 211 се отменя. Създава се член 
211а:
„Член 211а
Съгласно член 9 Г, параграф 5 от Договора 
за Европейския съюз, членовете на Комисията 
се избират на ротационен принцип, установен с 
единодушие от Европейския съвет, въз основа 
на следните принципи:
а) държавите-членки се третират на стриктно 
равноправна основа по отношение на опре­
делянето на последователността на участие и 
продължителността на членството на техните 
граждани в Комисията; в резултат на това 
разликата между общия брой мандати, заети 
от граждани на две държави-членки, не може 
никога да е повече от един;
б) при спазване на разпоредбите на буква а) 
всяка следваща Комисия е съставена по начин, 
който да отразява в задоволителна степен де­
мографското и географското многообразие на 
всички държави-членки.“
197) Член 212 става нов параграф 2 на 
член 218.
198) В член 213 параграф 1 се заличава, а 
параграф 2 остава без номер; първите му две 
алинеи се сливат, както следва:
„Членовете на Комисията се въздържат от 
всякакво действие, несъвместимо с естеството 
на техните функции. Държавите-членки зачитат 
тяхната независимост и не се опитват да им 
оказват влияние при изпълнението на техните 
задачи.“
199) Член 214 се отменя.
200) Член 215 се изменя, както следва:
а) втората алинея се заменя със следните 
две алинеи:
„Мястото на член, който е подал оставка 
или е починал, се заема за остатъка от мандата 
от нов член със същото гражданство, назначен 
от Съвета, по взаимно съгласие с председателя 
на Комисията, след консултация с Европейския 
парламент и съгласно критериите, посочени в 
член 9 Г, параграф 3, втора алинея от Договора 
за Европейския съюз.
Съветът, като действа с единодушие, по 
предложение на председателя на Комисия­
та, може да реши, че не е необходимо да се 
попълва освободеното място, особено когато 
оставащият период от мандата на члена на 
Комисията е кратък.“;
б) създава се следната нова пета алинея:
„В случай на оставка, освобождаване от 
длъжност или смърт върховният представител 
на Съюза по въпросите на външните работи 
и политиката на сигурност се заменя, за ос­
татъка от мандата, в съответствие с член 9 Д, 
параграф 1 от Договора за Европейския съюз.“;
в) последната алинея се заменя със следния 
текст:
„В случай на колективна оставка на члено­
вете на Комисията те остават на длъжност и 
продължават да изпълняват текущите задачи, 
докато се осигури заместването им за остатъка 
от мандата в съответствие с член 9 Г от Дого­
вора за Европейския съюз.“
201) В член 217 параграфи 1, 3 и 4 се зали­
чават, а параграф 2 остава без номер. Първото 
изречение от него се заменя със следния текст: 
„Без да се засягат разпоредбите на член 9 Д, 
параграф 4 от Договора за Европейския съюз, 
отговорностите, с които е натоварена Коми­
сията, се структурират и разпределят между 
нейните членове от председателя, съгласно 
член 9 Г, параграф 6 от този договор.“
202) В член 218 параграф 1 се заличава; 
параграф 2 се преномерира на 1, а думите 
„в съответствие с разпоредбите на настоящия 
договор“ се заличават. Създава се параграф 2 
с текста на член 212.
203) В член 219, първа алинея, думите „от 
броя на своите членове, предвидено в член 213“ 
се заменят с думите „от своите членове“, а вто­
рата алинея се заменя с изречението „Кворумът 
се определя от нейния процедурен правилник.“
СЪД
204) В заглавието на раздел  4 се добавят 
думите „НА ЕВРОПЕЙСКИЯ СЪЮЗ“.
205) Член 220 се отменя.
206) В член 221 първата алинея се заличава.
207) В член 223 думите „..., след консултация 
с комитета, предвиден в член 224а.“ се добавят 
в края на първата алинея.
208) В член 224, първа алинея, първото 
изречение се заличава, а думите „на Общия 
съд“ се добавят след „Броят на съдиите ...“. Във 
втората алинея думите „..., след консултация с 
комитета, предвиден в член 224а.“ се добавят 
в края на второто изречение.
209) Създава се следният нов член 224а: